Musajik Aguang Al-Muhsinin

Musajik Aguang Al-Muhsinin iolah musajik paliang gadang di Kota Solok, talatak maadok Jalan Datuak Perpatih Nan Sabatang, Kelurahan Aro IV Korong, Lubuk Sikarah. Musajik iko manjadi tuan rumah kagiatan kaagamoan skala regional, bantuak tabligh akbar jo patamuan jamaah, khususnyo di Kota Solok.

Dibuek sajak 2009 jo pitih pambangunan Rp 36,63 miliar, parasmian musajik diadoan dek Wakia Mantari Agamo Republik Indonesia Nasaruddin Umar pado 14 Desember 2011. Pambangunan dikarajoan manggunoan pitih Rp35,45 miliar dari APBD Kota Solok sarato infak nan takumpua sabanyak Rp1,18 miliar.

Musajik patamo nan tagak sajak 1984 rusak barek salapeh dioyak gampo bumi pado Maret 2007. Pambangunan dimulai baliak pado 20 Agustus 2009. Bangunan utamo barupo tampek sholat tadiri dari duo lantai jo denah dasar ruang lapeh 35x35 meter. Musajik dikaliliangan ampek menara nan satioknyo satinggi 40 meter.

Rujukan 

 Catatan kaki

Al-Muhsinin
Kota Solok
Musajik di Indonesia